cyanic-selkie/wikianc huggingface dataset:
কেশব চন্দ্র নাগ
জন্ম ও শিক্ষা
১৮৯৩ সালের ১০ জুলাই, রথযাত্রার দিন হুগলির গুড়াপের নাগপাড়ায় জন্মগ্রহণ করেন কেশব চন্দ্র নাগ। পিতা রঘুনাথ নাগ ও মাতা ক্ষীরোদাসুন্দরী। শৈশবেই পিতৃহারা হন। মা ক্ষীরোদাসুন্দরীই সন্তানদের মানুষ করার দায়িত্ব পালন করেন। পড়াশোনা শুরু হয় গুড়াপের একমাত্র বাংলা বিদ্যালয়ে। সপ্তম শ্রেণী থেকে বাড়ি থেকে তিন মাইল দূরের ভাস্তাড়া যজ্ঞেশ্বর উচ্চ বিদ্যালয়ে পড়াশোনা। নবম শ্রেণীতে আবার বিদ্যালয় পরিবর্তন, কিষেণগঞ্জ হাইস্কুল। এখান থেকেই ১৯১২ সালের প্রবেশিকা পরীক্ষায় প্রথম বিভাগে উত্তীর্ণ হন। প্রবেশিকা উত্তীর্ণ হয়ে তিনি কলকাতায় এসে ১৯১৪ সালে রিপন কলেজ ( অধুনা সুরেন্দ্রনাথ কলেজ) থেকে আইএসসি প্রথম বিভাগে পাশ করেন।
কর্মজীবন
তিনি মহাবিদ্যালয়ে পড়ার সময়ে গৃহশিক্ষকতার শুরু করেন। ভাস্তাড়া যজ্ঞেশ্বর উচ্চ বিদ্যালয়ে থার্ড মাস্টার হিসাবে কর্মজীবনের শুরু। কিছুদিনের মধ্যেই সংসারের দায়িত্ব সামলেও চাকরি ছেড়ে অঙ্ক ও সংস্কৃত নিয়ে বিএ পাশ করেন। এরপর অঙ্কের শিক্ষক হিসাবে কিষেণগঞ্জ হাইস্কুল যোগ দিলেন। পরবর্তীতে বহরমপুর কৃষ্ণনাথ কলেজিয়েট স্কুলে যোগ দেন। অঙ্কের শিক্ষক হিসাবে তার সুখ্যাতি স্যার আশুতোষ মুখোপাধ্যায়ের কানে আসলে তিনিই কেশবচন্দ্রকে ভবানীপুরের মিত্র ইনস্টিটিউশনে অঙ্কের শিক্ষক হিসাবে নিয়ে আসেন। সুদীর্ঘ কর্মজীবন শেষে এখান থেকেই তিনি প্রধানশিক্ষক হিসাবে অবসর গ্রহণ করেন।
অঙ্কের বই
একে একে আরও অঙ্কের বই প্রকাশিত হয়। ধীরে ধীরে ইংরেজি, হিন্দি, নেপালি, উর্দু ইত্যাদি ভাষায় অনুদিত হয় তার বই।
গণিতের বইয়ের অসম্ভব জনপ্রিয়তা দেখে ১৯৫৫ সালে তিনি নাগ পাবলিশিং হাউস নামে নিজের প্রকাশনা সংস্থা খোলেন। তার বই বিক্রি থেকে পাওয়া রয়্যালটির টাকার একটা বড় অংশ দেয়া হয় দুটি চ্যারিটি ফান্ডে; একটি তার নিজের নামে, অন্যটি তার স্ত্রী লক্ষ্মীমণির নামে।
অন্যান্য
কেশবচন্দ্র ছিলেন শ্রী শ্রী সারদা মায়ের প্রত্যক্ষ শিষ্য। ১৯২৫ থেকে ১৯৮০ পর্যন্ত নিয়মিত ডায়েরি লিখেছেন। নাম দিয়েছিলেন রত্ন-বেদী। এতে রয়েছে বহু কবিতা, ভক্তিমূলক গান। আবার একই সঙ্গে রয়েছে নানা ধরনের রসিকতার কথাও। ধর্ম, ইতিহাস, দর্শন, সাহিত্য যেখানে যে মন্তব্যটি মনে ধরেছে, টুকে রেখেছেন এই খাতায়। আর খাতার উপরে লিখে রেখেছেন বিনা অনুমতিতে পাঠ নিষেধ। এছাড়া অনুবাদকের ভূমিকায় তিনি স্বামী অভেদানন্দের বহু ইংরাজি বক্তৃতা ও ভগিনী নিবেদিতার লেখা অনুবাদ করেছেন।
স্বাধীনতা আন্দোলনেও সক্রিয় অংশ নিয়েছিলেন কেশবচন্দ্র। মহাত্মা গান্ধীর ভারত ছাড় আন্দোলনে যোগ দিয়ে কারাবরণও করেন। গান্ধীজীর 'অস্পৃশ্যতা দূরীকরণ' আন্দোলনেও যোগ দিয়েছিলেন জাতীয়তাবাদী এই শিক্ষাবিদ। ভারতের স্বাধীনতা লাভের পর স্বয়ং শ্যামাপ্রসাদ মুখোপাধ্যায়ের কাছ থেকে সক্রিয় রাজনীতিতে অংশগ্রহণের জন্য পাওয়া সনির্বন্ধ অনুরোধ ফিরিয়ে দেন। কথাশিল্পী শরৎচন্দ্র চট্টোপাধ্যায় তাকে বলতেন 'গণিত শিল্পী'।
খেলাধুলাতে তার প্রবল উৎসাহ ছিলো। তিনি আজীবন মোহনবাগান ক্লাবের সদস্য ছিলেন।
মৃত্যু
১ ফেব্রুয়ারি ১৯৮৫ কানপুরে অনুষ্ঠিত ভারত-ইংল্যান্ড টেস্টের ধারাবিবরণী শুনতে শুনতে উত্তেজনায় সেরিব্রাল স্ট্রোক হয়। আর দু’বছর পর ৬ ফেব্রুয়ারি, ১৯৮৭ কেশবচন্দ্র মারা যান।
সিংহলি লিপি
সিংহলি ভাষা দুটি বর্ণমালা দিয়ে লেখা যায় অথবা একটি বর্ণমালার মধ্যে অন্য একটি বর্ণমালা দিয়েও লেখা যায়। কারণ এই ভাষায় দুই সেট বর্ণমালা রয়েছে। প্রধান সেটের নাম শুদ্ধ সিংহল (pure Sinhalese, ශුද්ධ සිංහල)) অথবা এলু হোদিয়া (එළු හෝඩිය)। ) এই বর্ণমালা দিয়ে স্থানীয় সমস্ত ধ্বনি উচ্চারণ করা যায়। কিন্তু সংস্কৃত ও পালি ভাষার অনেক শব্দ লেখা যায় না। এই কারণে নতুন একটি বর্ণমালার উদ্ভব হয়েছে যার নাম মিশ্র সিংহল (mixed Sinhalese, මිශ්‍ර සිංහල)।
বৈশিষ্ট্য
সিংহলী ভাষা বাম থেকে ডান দিকে লেখা হয়। সিংহলী লিপি হলো একটি আবুগিডা লিপি। এর প্রতিটি ব্যাঞ্জণবর্ণের সাথে একটি সহজাত স্বরবর্ণ যুক্ত হিসেবে থাকে। এই স্বরবর্ণটি অন্য স্বরবর্ণ বা চিহ্নের মাধ্যমে পরিবর্তন করা যায়। (পাশের চিত্রে উদাহরণ দ্রষ্টব্য)
সিংহলী ভাষার অধিকাংশ বর্ণে বাঁক থাকে, সোজা রেখা প্রায় অনুপস্থিত। এর কারণ হলো এই ভূখন্ডের মানুষেরা শুকনো পাম পাতায় লিখতো। এই পাতায় সোজা রেখা টানার চেয়ে বাঁকা রেখা অঙ্কন করা অধিক সহজসাধ্য ছিলো তাদের জন্য। সোজা রেখা টানার সময় পাতার শিরার সাথে লেগে বেঁকে যেতো। এই অনাকাঙ্খিত সমস্যার কারণে বাঁকানো আকৃতির লিপি জনপ্রিয় হয়ে উঠেছিলো।
এই ভাষার প্রধান বর্ণগুলো নিয়ে শুদ্ধ সিমহালা বর্ণমালা গঠিত। এটি মিশ্র বর্ণমালার একটি উপসেট বর্ণমালা। ‘বিশুদ্ধ’ বর্ণমালা এলু (সনাতন সিংহলী) লেখা ও সনাতন ব্যাকরণ সিদাতসাঙ্গারার মাধ্যমে বর্ণনা করার সমস্ত বর্ণ ধারণ করে। এই কারণে একে এলু হোদিয়া বলা হয়ে থাকে।
এভাবে দুইটি পৃথক বর্ণমালা ঐতিহাসিকভাবে প্রতিষ্ঠিত হয়েছে। স্পষ্ট ব্যতিক্রম ব্যতীত, আজকের সিংহলী ভাষার কথাসাহিত্য লিখতে ও ধ্বনীর লিখিত রূপ প্রকাশ করতে শুদ্ধ সিমহালা বর্ণমালা যথেষ্ট। স্থানীয় লোকদের মুখের ভাষাকে লিখে প্রকাশ করার জন্য এটি ব্যবহার করা যায়। তবে সংস্কৃত ও পালি ভাষা লেখার জন্য তাদের মিশ্র বর্ণমালার কাছে ফিরে যেতে হতে পারে। এর প্রধান কারণ হলো মিডল-ইন্ডিক ভাষা পরিবারের কিছু নকশাকে লিখিত ভাবে উপস্থাপন করা, যা ঐতিহাসিক ভাবেই সিংহলী ভাষা ত্যাগ করেছে, যেমনঃ উষ্মা ধ্বনী।
সিংহলী সংখ্যা এবং ইউ +0 ডিএফ 4 ෴ এর কোনটিই নয়, বরং সিংহলীজ কুন্দদালিয়া যতিচিহ্নে ব্যবহার করা হয়। কুন্দদালিয়া পূর্বে পূর্ণ চ্ছেদ হিসেবে ব্যবহৃত হতো।
ইতিহাস ও ব্যবহার
সিংহলী লিপি ব্রাহ্মী লিপি থেকে এসেছে, যা উত্তর ভারত থেকে আমদানী করা হয়েছিলো প্রায় তৃতীয় শতাব্দীর (বিসিই) দিকে। কিন্তু উক্ত লিপি দক্ষিণ ভারতীয় লিপি দ্বারা যথেষ্ট প্রভাবিত হয়েছে, বিশেষতঃ গ্রন্থ লিপি দ্বারা।
৬ষ্ঠ শতাব্দী (বিসিই) হতে প্রাপ্ত অনুরাধাপুরের মৃৎপাত্রের খোদাই করা লিপি প্রাকৃত ভাষায় লেখা।
৯ম শতাব্দীর (সিই) মধ্যে সিংহলীজ ভাষায় লিখিত সাহিত্যে সিংহলী লিপি বিকশিত হয়েছিলো এবং তা বিভিন্ন প্রেক্ষিতে ব্যবহৃত হচ্ছিলো। যেমনঃ থেরাভেদা সম্প্রদায়ের বৌদ্ধ ধর্মীয় সাহিত্য এই বর্ণমালা দিয়ে পালি ভাষায় লেখা হয়েছিলো।
পরিভাষা এবং শব্দবিদ্যার মধ্যে সম্পর্ক
সিংহলী ভাষার প্রায় সকল ধ্বনি শুদ্ধ বা মিশ্র সিমহালা লিপি দিয়ে উপস্থাপন করা যায়। কিন্তু স্বাভাবিকভাবে এদের যেকোন একটিকে সঠিক হিসেবে বিবেচনা করতে হবে।
যখন কোন একটি উচ্চারণকে একাধিক উপায়ে লিখে প্রকাশ করার বিকল্প থাকবে, তখন প্রত্যেক লিখিত রূপকে শুধুমাত্র একটি উপাইয়েই উচ্চারণ করতে হবে। অর্থাৎ কোন শব্দের প্রকৃত উচ্চারণ পরিভাষাগত অবস্থা থেকে সুস্পষ্ট হবে।
শুদ্ধ সিমহালার প্রতীক
শুদ্ধ সিমহালা প্রতীক হলো সিংহলী বর্ণমালার প্রধান প্রতীক, যা সকল ক্ষেত্রে ব্যবহার করা হয়। এই সকল প্রতীক দ্বারা উক্ত ভাষার শব্দের যেকোন বিন্যাস সঠিকভাবে উপস্থাপন করা যায়। এই বর্ণমালা মূর্ধন্য ব্যাঞ্জনধ্বনী ⟨ḷ⟩ ও ⟨ṇ⟩ এর জন্য প্রতীক গঠন করেছে, তবে আধুনিক ভাষায় এদের অস্তিত্ব নেই। এই দুই বর্ণ এলু উপস্থাপন করার জন্য দরকারি ছিলো। বর্তমানে এটি ধ্বনিতাত্ত্বিক দৃষ্টিকোণ থেকে অপ্রচলিত। কিন্তু যেই সমস্ত শব্দ ঐতিহাসিকভাবেই এই অক্ষর ধারণ করেছে, তাদের লেখার জন্য এখনো উক্ত প্রতীক ব্যবহার করা হয়।
ব্যাঞ্জনবর্ণ
শুদ্ধ বর্ণমালা ৮টি প্লোসিভ, ২টি ফ্রিক্টেটিভ, ২টি এফ্রিকেট, ২টি নাসিক্য, ২টি লিকুইড এবং ২টি গ্লাইড নিয়ে গঠিত। এছাড়া মূর্ধন্য ব্যাঞ্জন /ɭ/ ও /ɳ/ এর জন্য দুইটি প্রতীক ব্যবহার করা হয়। যদিও এদের আধুনিক ভাষায় অস্তিত্ব নাই, শুধুমাত্র ঐতিহাসিক ভাবে গৃহীত শব্দে এদের অস্তিত্ব পরিলক্ষিত হয়। ছকে এদের দেখানো হয়েছে।
অঘোষ এফ্রিকেট (ච [t͡ʃa] শুদ্ধ বর্ণমালায় যুক্ত নেই, কারণ এটি সিদাতসাঙ্গারা ব্যাকরণের প্রধান লেখার মধ্যে পড়ে না। তবে এটি ব্যাকরণের উদাহরণে ব্যবহৃত হয়, তাই একে এলু তে স্থান দেওয়া হয়েছে। আধুনিক সিংহলী ভাষা উপস্থাপন করতে এর প্রয়োজন রয়েছে।
এই সমস্ত ব্যাঞ্জনবর্ণ একটি সহজাত স্বরবর্ণ বহন করে, যদি না একে অন্য কোন স্বরবর্ণ দ্বারা প্রতিস্থাপন অথবা হাল কিরিমা দ্বারা মুক্ত করা না হয়।
স্বরবর্ণ
স্বরবর্ণ দুইটি আকৃতিতে এসেছে, একটি স্বাধীন আকৃতি এবং অন্যটি যুক্তকালীন আকৃতি। যখন কোন স্বরবর্ণ অন্য কোন ব্যাঞ্জনবর্ণের সাথে যুক্ত অবস্থায় না থাকে, তখন এর স্বাধীন আকৃতি ব্যবহার করা হয়, যেমনঃ কোন বর্ণের শুরুতে এরকম আকৃতি দেখা যায়। স্বরবর্ণের ওপর ভিত্তি করে যুক্তাবস্থায় এর আকৃতি বিভিন্ন রকমের হতে পারে। ⟨i⟩ এর জন্য ব্যাঞ্জনবর্ণের উপরে, ⟨u⟩ এর জন্য বর্ণের নিচে, ⟨ā⟩ এর জন্য বর্ণের সাথে, ⟨e⟩ এর জন্য বর্ণের পূর্বে সংশ্লিষ্ট আকৃতি যুক্ত হয়। ⟨e⟩ এর পূর্বে ও ⟨ā⟩ এর পরে, এই দুয়ের বিন্যাসের সাথে ⟨o⟩ এর জন্য আকৃতি চিহ্নিত হয়।
যখন <a,e,i,o> নিয়মিত হয়, তখন ⟨u⟩ এর জন্য যুক্ত ব্যাঞ্জনবর্ণ অনুসারে ভিন্ন আকৃতি ব্যবহার করতে হয়। ব্যাঞ্জনবর্ণ ප (p এর জন্য সবচেয়ে বেশি ব্যবহৃত প্রতীক পাশের চিত্রে দেখানো হয়েছে। কখনো k এর মত আকৃতি ব্যবহার করা হয় বর্ণের নিচে ডান দিকের একদম শেষ প্রান্তে, যেমনঃ (ක (k),ග (g), ත(t), তবে න(n) or හ(h)) এর জন্য না।⟨u⟩ এর সাথে ර(r) অথবা ළ(ḷ) বিন্যাসের ফলে স্বকীয় আকৃতি ব্যবহার করা হয়।
সিংহলী ভাষায় স্বরবর্ণের যুক্ত হওয়াকে পিলি বা පිලි বলে। দিগা ( දිග) অর্থ দীর্ঘ, কারণ এতে স্বরবর্ণের উচ্চারণ দীর্ঘ হয়। ডেকা (දෙක) অর্থ দুই, কারণ লেখার সময় এতে দ্বিত্বতা তৈরী হয়।
অনুন্নত ব্যঞ্জনবর্ণ
অনুন্নত ব্যঞ্জনবর্ণ তাদের সাধারণত প্রতিরূপের অনুরূপ। ⟨m⟩ এর বাম অর্ধেক ও ⟨b⟩ এর ডান অর্ধেক দিয়ে ⟨m̆b⟩ গঠন করা হয়। তিনটির ক্ষেত্রেও একই ভাবে আকার নিরূপিত হয়। স্বরবর্ণও একইভাবে যুক্ত করা হয়।
অ স্বরধ্বনি-সম্পর্কীয় প্রতীক
আনুসভারাকে ( একে বিন্দুভা ‘জিরো’ বলা হয়) একটি ছোট বৃত্ত ං ( ইউনিকোড 0D82) দ্বারা প্রকাশ করা হয় এবং বিসর্গকে (যা মিশ্র বর্ণমালার অংশও) দুইটি ছোট বৃত্ত ඃ ( ইউনিকোড 0D83) দ্বারা প্রকাশ করা হয়। সহজাত স্বরবর্ণকে হাল কিরিমা যুক্ত করে অপসারণ করা যায়। সংশ্লিষ্ট ব্যাঞ্জনবর্ণের উপর ভিত্তি করে এর আকৃতি দুই রকমের হতে পারে। পাশের চিত্রে দুইটিকেই দেখানো হয়েছে। এর প্রথমটি বেশি ব্যবহৃত হয়। দ্বিতীয়টি বর্ণের শেষে উপরের বাম কোণায় যুক্ত হয়।
মিশ্র সেট
মিশ্র বর্ণমালা শুদ্ধ বর্ণমালার একটি সুপারসেট। এখানে উষ্ম ধ্বনী, মূর্ধন্য ও শিষ ধ্বনীর জন্য বর্ণ রয়েছে, যদিও আধুনিক সিংহলী ভাষায় উচ্চারিত হয় না। তবে এই সমস্ত বর্ণ দিয়ে অন্য ভাষার শব্দ লেখার জন্য দরকার, যেমনঃ সংস্কৃত থেকে ধার করা নেওয়া শব্দ এবং পালি বা ইংরেজি থেকেও। অতিরিক্ত বর্ণের ব্যবহার আসলে সম্মানের প্রশ্নের সাথে জড়িত। ধ্বনিতাত্ত্বিক দৃষ্টিতে এসব ব্যবহারে কোন উপকারিতা নেই। এদের পরিবর্তে শুদ্ধ বর্ণমালার বর্ণ ব্যবহার করা যায়। মিশ্র উষ্ম ধ্বনীর জন্য শুদ্ধ প্রতিরূপ দ্বারা প্রতিস্থাপন করা যায়। মিশ্র মূর্ধন্য ও লিকুইড ধ্বনীর জন্য শুদ্ধ করোনাল ধ্বনি ব্যবহার করা যায়। শিষ ধ্বনীর পরিবর্তে শুদ্ধ কোন বর্ণ ব্যবহার করা যায় না।
মিশ্র বর্ণমালায় অতিরিক্ত ৬টি যুক্তবর্ন আছে। এর মধ্যে দুইটি সন্ধিস্বরধ্বনি বেশি প্রচলিত। সংস্কৃত থেকে আসা শব্দে এই বর্ণগুলো পাওয়া যায় না বললেই চলে।
মিশ্র ⟨ṛ⟩ কে শুদ্ধ ⟨r⟩+⟨u⟩ বা ⟨u⟩+⟨r⟩ দিয়েও লেখা যায়, যা প্রকৃত উচ্চারণের উপর নির্ভর করে। মিশ্র মাত্রিক ⟨ḷ⟩ অপ্রচলিত। একে শুদ্ধ ⟨l⟩+⟨i⟩ দিয়ে লেখা যায়। মিশ্র ⟨au⟩ ও ⟨ai⟩ কে শুদ্ধ ⟨awu⟩ ও ⟨ayi⟩ দিয়ে লেখা যায়।
বি.দ্র. ළ් ও ෟ এর লিপ্যন্তর ⟨ḷ⟩ । এটা সমস্যাযুক্ত নয়, তবে দ্বিতীয়টি অত্যন্ত অপ্রতুল।
নামকরণ
ইংরেজি বর্ণমালার বর্ণের ক্ষেত্রে তাদের কম-বেশি মুক্ত নাম থাকে। যেমনঃ ⟨m⟩ বর্ণের নাম এম ও ⟨b⟩ বর্ণের নাম বি। সিংহলী ভাষার ক্ষেত্রে বর্ণের নামকরণের সময় তাদের উচ্চারণের সাথে ইয়ান্না (yanna) যুক্ত হয়। এমনকি স্বরবর্ণসম্পর্কিত যুক্ত হলেও। අ বর্ণের নাম হবে আয়ান্না, ක এর নাম কায়ান্না, කෙ এর নাম কেয়ান্না ইত্যাদি। হাল কিরিমা যুক্ত বর্ণের ক্ষেত্রে অতিরিক্ত আ (a) যুক্ত হয়। যেমনঃ ක් এর নাম আকায়ান্না। নামকরণের আরেকটা নিয়ম হলো দমিত স্বরবর্ণযুক্ত বর্ণের পূর্বে আল (al) যুক্ত করে পড়া। যেমনঃ আলকায়ান্না।
অতিরিক্ত মিশ্র বর্ণকে শুদ্ধ থেকে পৃথক করা যায় না বলে উপর্যুক্ত পদ্ধতিতে নামকরণে অগ্রসর হলে দ্বিধা সৃষ্টি হয়। সাধারণত মিশ্র বর্ণের নামের ক্ষেত্রে দুইটি শুদ্ধ বর্ণের মিলিত উচ্চারণ করতে হয়। প্রথমটি শব্দ নির্দেশ করে ও দ্বিতীয়টি আকৃতি। যেমনঃ উষ্ম বর্ণ ඛ (kh) এর নাম বায়ানু কায়ান্না। কায়ান্না দ্বারা শব্দ বুঝায় ও কায়ানু দ্বারা এর আকৃতি। ඛ (kh) এর আকৃতি බ (b) (bayunu) এর মত। মিশ্র বর্ণে আসার অন্য একটি পদ্ধতি হলো উষ্ম ধ্বনীর ক্ষেত্রে মহাপ্রাণ (ඛ: মহাপ্রাণ কায়ান্না) ও মূর্ধন্য এর ক্ষেত্রে মূর্ধযা (ළ: মূর্ধযা লায়ান্না) ব্যবহার করা।
যুক্ত ব্যঞ্জনবর্ণ
প্রতীকের নির্দিষ্ট সং হতি বিশেষ বন্ধনী তৈরী করে।
ইয়োহানেস ভের্নার
ইয়োহানেস ভের্নার (লাতিন: ইয়োআনিস ভের্নেরাস; ফেব্রুয়ারি ১৪, ১৪৬৮ – মে ১৫২২) একজন জার্মান গণিতবিদ ছিলেন। তিনি জার্মানির নুরেমবার্গ শহরে জন্মগ্রহণ করেন, সেখানে তিনি একজন প্যারিশ যাজক ছিলেন। প্রধানত জ্যোতির্বিজ্ঞান, গণিত ও ভূগোল নিয়ে কাজ করলেও একজন দক্ষ যন্ত্রপাতি কারিগর হিসেবে তার পরিচিতি ছিল।
শিকোকু
ভূগোল
মূল শিকোকু দ্বীপ ছাড়াও সংলগ্ন ক্ষুদ্র ক্ষুদ্র দ্বীপগুলিও শিকোকু দ্বীপ অঞ্চলের অন্তর্গত। সমগ্র অঞ্চলটির ক্ষেত্রফল প্রায় ১৮,৮০০ বর্গ কিলোমিটার (৭,২৫৯ বর্গমাইল)। এর অন্তর্গত চারটি প্রশাসনিক অঞ্চল হল এহিমে, কাগাওয়া, কোওচি ও তোকুশিমা। উত্তরে সেতো সাগরের অপর পাড়ে অবস্থিত হোনশু দ্বীপের ওয়াকায়ামা, ওসাকা, হিয়োগো, ওকায়ামা, হিরোশিমা এবং য়ামাগুচি প্রশাসনিক অঞ্চল। পশ্চিমে অবস্থান করছে কিউশু দ্বীপের ওওইতা এবং মিয়াযাকি প্রশাসনিক অঞ্চল।
ইয়োহানেস ভের্নার
গণিত
তিনি গণিত বিষয়ে প্রধানত গোলকীয় ত্রিকোণমিতি ও কনিক নিয়ে কাজ করেছেন। ১৫২২ সালে তিনি কনিকের উপর তার মৌলিক গবেষণা প্রকাশ করেন। প্রোস্থাফায়রেসিস সূত্র আবিষ্কারক হিসেবে যে কয়জন গণিতবিদের নাম বলা হয়, ভের্নার তাদের মধ্যে অন্যতম। এটি কিছু ত্রিকোণমিতিক সূত্রের সাহায্যে অনেক জটিল ও দীর্ঘ হিসাব-নিকাশকে সহজ করে দিয়েছে। ব্যবহৃত ত্রিকোণমিতিক সূত্রগুলোকে অনেক সময় ভের্নারের সূত্র বলা হয়।
শিকোকু
ভূগোল
আয়তনের নিরিখে শিকোকুর অবস্থান বিশ্বের দ্বীপগুলির মধ্যে ৫০ তম, এবং জনসংখ্যার দিক দিয়ে ২৩ তম।
ইয়োহানেস ভের্নার
জ্যোতির্বিজ্ঞান
১৫০০ সালের দিকে ভের্নার একটি ধূমকেতু দেখতে পান এবং জুনের ১ তারিখ থেকে ২৪ তারিখ পর্যন্ত এর গতিবিধি পর্যবেক্ষণ করেন।
তার এই পর্যবেক্ষণ রেজিওমন্টেনাসের প্রস্তাবনার সুদূর অগ্রগতি সাধন করে। অর্থাৎ, গ্রহণ ও ধূমকেতুর আবর্তনপথ যে অক্ষাংশ নির্ণয়ে ব্যবহৃত হতে পারে তার যথার্থতা পাওয়া যায় এই পর্যবেক্ষণ থেকে। তবে এটি সমস্যার পরিপূর্ণ সমাধান দিতে পারেনি, কারণ পর্যবেক্ষণে ব্যবহৃত যন্ত্রপাতি পর্যাপ্ত সূক্ষ্ম ছিল না।
শিকোকু
ভূগোল
দক্ষিণাঞ্চলের অবশিষ্টাংশ পর্বতময় ও জনবিরল। কোওচি প্রশাসনিক অঞ্চলের রাজধানী কোওচি শহরের ছোট মাপের সমভূমিটি একমাত্র উল্লেখযোগ্য সমভূমি। মৃদু শীতকালের জন্য কৃত্রিম পদ্ধতিতে কিছু কৃষিকাজ হয়। বিশেষত প্লাস্টিক আচ্ছাদনের তলায় বে-মরশুমী সবজি চাষ উল্লেখযোগ্য। দক্ষিণ শিকোকুতে বছরে দুই বার ধান চাষ হয়। ঘন বন ও খরস্রোতা নদী থেকে প্রাপ্ত জলবিদ্যুতের সুবিধাকে কাজে লাগিয়ে এখানে সমৃদ্ধ কাগজ শিল্প গড়ে উঠেছে।
ইয়োহানেস ভের্নার
জ্যোতির্বিজ্ঞান
ভের্নারের মৃত্যুর পর ১৫২৪ সালে বিজ্ঞানী নিকোলাস কোপার্নিকাস দ্য লেটার এগেইনস্ট ভের্নার প্রবন্ধে তার কম্পন পদ্ধতিতে বিষুবীয় অয়নচলনের ব্যাখ্যা দ্য মোতু অক্টাউ স্ফার এর বিরোধিতা করেন।
শিকোকু
ভূগোল
শিকোকুর প্রধান নদী য়োশিনো। ইশিযুচি পর্বত থেকে উৎপন্ন হয়ে এই নদী কোওচি ও তোকুশিমা প্রশাসনিক অঞ্চলের উত্তর সীমা বরাবর পূর্ববাহিনী হয়ে তোকুশিমা নগরের কাছে প্রশান্ত মহাসাগরে মিশেছে। য়োশিনো নদীর দৈর্ঘ্য ১৯৬ কিমি (১২১.৮ মাইল)।
ইয়োহানেস ভের্নার
ভূগোল
ভের্নার ক্লডিয়াস টলেমির জিওগ্রাফি গ্রন্থের অনুবাদ ''ইন হক অপেরে হায়েক কন্তিনেন্তার নোভা ত্রানস্লাতিও প্রাইমি লিব্রি জিওগ্রাফিকা ক্ল. টলেমি'' রচনার জন্য সমধিক পরিচিত। এটি ১৫১৪ সালে নুরেমবার্গে প্রকাশিত হয়। এতে তিনি ভের্নার মানচিত্র প্রক্ষেপণ প্রচলন ও সংশোধন করেন। ভের্নার মানচিত্র প্রক্ষেপণ হলো হৃৎপিণ্ড আকৃতির এক ধরনের মানচিত্র প্রক্ষেপণ যা ১৫০০ সালের দিকে ভিয়েনার ইয়োহানেস স্ট্যাবিয়াস (স্ট্যাব) প্রথম উদ্ভাবন করেন। ষোড়শ শতাব্দী জুড়ে এবং সপ্তদশ শতাব্দীর কিছু অংশে এই প্রক্ষেপণটি পৃথিবীর মানচিত্র ও বিভিন্ন মহাদেশের মানচিত্র অঙ্কনে ব্যবহৃত হয়। ষোড়শ শতকের শেষের দিকে মার্কেটর, ওরোন্স ফাইন এবং ওর্তেলিয়াস এটি ব্যবহার করে এশিয়া ও আফ্রিকার মানচিত্র তৈরি করেন। অষ্টাদশ শতকের মধ্যে মহাদেশীয় মানচিত্রের জন্য এর স্থান দখল করে বোন প্রক্ষেপণ। ভের্নার প্রক্ষেপণ বর্তমানে শুধুমাত্র শিক্ষা সংক্রান্ত কাজে কিংবা অভিনব উপকরণ হিসেবে ব্যবহৃত হয়।
ভের্নার তার গ্রন্থে জ্যোতির্বিজ্ঞানের একটি বিশেষ পদ্ধতিতে অক্ষাংশ নির্ণয়ের প্রস্তাবনা করেছেন। এই পদ্ধতিতে নক্ষত্রের সাপেক্ষে চাঁদের আপেক্ষিক অবস্থান নির্ণয় করতে হয়। পরবর্তীতে পেত্রাস অ্যাপিয়ানাস তার কসমোগ্রাফিকাস লিবার (ল্যান্ডশাট ১৫২৪) গ্রন্থে এসম্পর্কে বিস্তারিত বর্ণনা করেন যা চান্দ্র দূরত্ব পদ্ধতি নামে পরিচিত।
আবহাওয়া বিজ্ঞান
অনেকের মতে ইয়োহানেস ভের্নার আধুনিক আবহাওয়া বিজ্ঞান ও আবহাওয়ার পূর্বাভাস বিষয়ের পথিকৃৎ। জার্মানিতে ১৫১৩ থেকে ১৫২০ সাল পর্যন্ত ভের্নারই প্রথম নিয়মিত আবহাওয়া পর্যবেক্ষণ করেন।
সম্মাননা
চাঁদের ভের্নার গর্তের নামকরণ তার নামেই করা হয়েছে।
দ্রুত গুণফল নির্ণয়ের একটি পুরনো পদ্ধতি হলো প্রোস্থাফায়রেসিস সূত্রের ব্যবহার। সূত্রটির অ্যালগরিদম আবিষ্কারে ভের্নারের অবদানের স্বীকৃতিস্বরূপ এতে ব্যবহৃত কতিপয় ত্রিকোণমিতিক অভেদকে ভের্নারের সূত্র বলা হয়।
লেভান্তে ইউনিয়ন দেপোর্তিভা
লেভান্তে ইউনিয়ন দেপোর্তিভা (, ; সাধারণত লেভান্তে ইউডি অথবা শুধুমাত্র লেভান্তে নামে পরিচিত) হচ্ছে ভালেনসিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯০৯ সালের ৯ই সেপ্টেম্বর তারিখে প্রতিষ্ঠিত হয়েছে।  লেভান্তে তাদের সকল হোম ম্যাচ ভালেনসিয়ার সিউতাত দে ভালেনসিয়াে খেলে থাকে; যার ধারণক্ষমতা হচ্ছে ২৬,৩৫৪।  বর্তমানে এই ক্লাবের ম্যানেজারের দায়িত্ব পালন করছেন পাকো লোপেস এবং সভাপতির দায়িত্ব পালন করছেন কিকো কাতালান। স্পেনীয় মধ্যমাঠের খেলোয়াড় হোসে লুইস মোরালেস নোগালেস এই ক্লাবের অধিনায়কের দায়িত্ব পালন করছেন।
সুরহুসেনের হেলানো টাওয়ার
সুরহুসেনের হেলানো টাওয়ার ( Schiefer Turm von Suurhusen ) হলো একটি চূড়া, যা উত্তর-পশ্চিম জার্মানির পূর্ব ফ্রিসিয়া অঞ্চলের গ্রাম সুরহুসেনের অবস্থিত। গিনেস ওয়ার্ল্ড রেকর্ডস অনুসারে এটি এক সময়ে বিশ্বের সর্বাধিক কাত হওয়া টাওয়ার ছিল, যদিও আবুধাবির ক্যাপিটাল গেট টাওয়ারটি ২০১০ সালে এই রেকর্ডটি দাবি করেছিল। সুরহুসেন গির্জা বুরুজ বিশ্বের সর্বাধিক কাত হওয়া টাওয়ার যা অনিচ্ছাকৃতভাবে কাত হয়ে থাকে এবং বিশ্বখ্যাত লিনিং টাওয়ারকে ১.২২° ব্যবধানে পরাজিত করে।
ইতিহাস
সুরহুসেনের ব্রিক গথিক গির্জাটি পুরানো দুর্গের গির্জাগুলির স্মারক। এটি মূলত দীর্ঘ এবং  প্রশস্ত। ১৪৫০ সালে গির্জার প্রায় এক চতুর্থাংশ ভাঙা হয়েছিল এবং সেই জায়গায় টাওয়ারটি নির্মিত হয়েছিল। এই টাওয়ারটি বর্তমানে ৫.১৯° (৫ ° ১১ ′) কোণে ঝুঁকছে, যা স্থিতিশীল হওয়ার পরে পিসা টাওয়ারের (৩.৯৭°) সাথে তুলনা করা হয়।
স্থানীয় ঐতিহাসিক তাজ্ব্বো ভ্যান লেসেনের মতে, গির্জাটি মধ্যযুগে জলাভূমির জমিতে ওক গাছের কাণ্ডের ভিত্তিতে নির্মিত হয়েছিল যা ভূগর্ভস্থ জলের দ্বারা সংরক্ষণ করা হয়েছিল। উনিশ শতকে যখন জমিটি নিষ্কাশিত হয়েছিল, তখন কাঠটি পচে যায়, যার ফলে টাওয়ারটি কাত হয়ে গিয়েছে। নিরাপত্তাজনিত কারণে, ১৯৭৫ সালে এই বুরুজ গির্জাটিকে জনসাধারণের জন্য বন্ধ করা হয়েছিল এবং এটি স্থিতিশীল হওয়ার দশ বছর পরে আবার খোলা হয়েছিল।
জালাল তালেবানি
জালাল তালাবানি ( جلال طالباني ) (জন্ম : ১৯৩৩ - ৩ অক্টোবর ২০১৭) ছিলেন একজন ইরাকি কুর্দি রাজনীতিবিদ যিনি ২০০৬ থেকে ২০১৪ পর্যন্ত ইরাকের ষষ্ঠ রাষ্ট্রপতি হিসাবে কাজ করেছিলেন, পাশাপাশি ইরাকের গভর্নিং কাউন্সিলের সভাপতিও ছিলেন । তিনি ছিলেন ইরাকের প্রথম অনাআরবীয় রাষ্ট্রপতি। তিনি মধ্য প্রাচ্যে মাম জালাল (চাচা জালাল) নামে পরিচিত। স্থানীয় তুর্কি ভাষায় তালাবানি নামটির অর্থ 'পণ্ডিত'।
তালাবানি ছিলেন কুর্দিস্তানের অন্যতম প্রধান রাজনৈতিক দল প্যাট্রিয়টিক ইউনিয়ন (পিইউকে) এর অন্যতম প্রধান কুর্দি রাজনৈতিক দলটির প্রতিষ্ঠাতা ও সেক্রেটারি জেনারেল। তিনি অন্তর্বর্তীকালীন ইরাক গভর্নিং কাউন্সিলের একজন বিশিষ্ট সদস্য ছিলেন, যা ২০০৩ সালে ইরাক আক্রমণে সাদ্দাম হুসেনকে উৎখাত করার পরে প্রতিষ্ঠিত হন। তালাবানি ৫০ বছরেরও বেশি সময় ধরে ইরাকে কুর্দি অধিকার এবং গণতন্ত্রের পক্ষে ছিলেন। তার আদি কুর্দি ছাড়াও তালাবানি আরবি, ফারসি এবং ইংরেজি ভাষায় সাবলীল ছিলেন। তিনি ভাল দক্ষতার সাথে ফরাসী ভাষায় কথা বলতে সক্ষম হয়েছিলেন।
প্রাথমিক ও শিক্ষা জীবন
তালাবনির জন্ম কেলকান গ্রামে। তালাবানি পরিবারের কোয়েসিনজাক শাখার। তালাবানি বংশটি কবি রিজা তালেবানি, তার দাদা, আবদুল আল করিম কাসিম প্রধানমন্ত্রী (১৯৫৮-১৯৬৩) এবং জাতীয় গণতান্ত্রিক পার্টির প্রাক্তন সদস্য হাসান তালেবানি এবং কমিউনিস্টের বিশিষ্ট সদস্য মোকাররম তালাবানি সহ অনেক শীর্ষস্থানীয় সামাজিক ব্যক্তিত্ব তৈরি করেছেন।
তালাবানি তার প্রাথমিক ও মাধ্যমিক স্কুলে শিক্ষা লাভ করেন। তিনি যখন কৈশোর বয়সে ছিলেন, তালাবানির সহকর্মীরা তাকে "মম" জালাল, কুর্দি ভাষায় 'মম' অর্থ "পিতৃতাত চাচা" হিসাবে উল্লেখ করতে শুরু করেছিলেন, এবং কুর্দিরা তখন থেকেই তাকে এই স্নেহময় নামে ডেকে আনে। ১৯৫৭ সালে, বাগদাদ বিশ্ববিদ্যালয়ে আইন বিষয়ে ডিগ্রি অর্জনের সময় চূড়ান্ত বর্ষে গিয়ে রাজনৈতিক কর্মকাণ্ডের কারণে বহিষ্কিৃত হন।
কুর্দিদের অধিকার
১৯৬১ সালের সেপ্টেম্বরে যখন উত্তর ইরাকের কুর্দিদের অধিকারের জন্য কুর্দি বিদ্রোহ আবদুল করিম কাসেমের বাগদাদ সরকারের বিরুদ্ধে ঘোষিত হয়েছিল, তলাবানি কিরকুক ও সিলামনি যুদ্ধের ফ্রন্টের দায়িত্ব গ্রহণ করেছিলেন এবং মাওয়াত, রেজান এবং বিচ্ছিন্নতাবাদী আন্দোলনের সংগঠিত ও নেতৃত্ব দিয়েছিলেন। কারাডাগ অঞ্চল। ১৯৬২ সালের মার্চ মাসে তিনি একটি সমন্বিত আক্রমণাত্মক নেতৃত্ব দিয়েছিলেন যা ইরাকি সরকারী বাহিনী থেকে শারবাজার জেলাকে মুক্তি দেয়। ১৯৬০ এর দশকের গোড়ার দিকে এবং মাঝামাঝি সময়ে লড়াইয়ে জড়িত না হলে, তালাবানি ইউরোপ এবং মধ্য প্রাচ্যের সভায় কুর্দি নেতৃত্বের প্রতিনিধিত্ব করে অসংখ্য কূটনৈতিক মিশন গ্রহণ করেছিলেন।
ইরাকের সাথে সীমান্ত চুক্তির বিনিময়ে ইরান তাদের সমর্থন শেষ করার পর ১৯৭৫ সালের মার্চ মাসে কুর্দি বিচ্ছিন্নতাবাদী আন্দোলন ভেঙে পড়ে। এই চুক্তিটি ছিল ১৯৭৫ সালের আলজিয়ার্স চুক্তি, যেখানে ইরাক শাত-আল-আরব (আরভান্দ রেদ) নৌপথ এবং খুজেস্তান প্রদেশকে দাবি করেছিল, যা পরবর্তীতে ইরান-ইরাক যুদ্ধের ভিত্তি হয়ে দাঁড়িয়েছিল। কুর্দি বিচ্ছিন্নতাবাদীদের এবং কুর্দি সমাজকে একটি নতুন দিকনির্দেশ দেওয়ার সময় বিশ্বাস করে, তালেবানী একদল কুর্দি বুদ্ধিজীবী ও কর্মী সমন্বয়ে কুর্দিস্তানের কুর্দি কুর্দিস্তানেরপ্যাট্রিয়টিক ইউনিয়ন প্রতিষ্ঠা করেন।
১৯৭৬ সালে, তিনি ইরাকি কুর্দিস্তানের অভ্যন্তরে কুর্দি স্বাধীনতার জন্য একটি সশস্ত্র অভিযান পরিচালনা শুরু করেছিলেন। ১৯৮০ এর দশকে, তালাবানি ইরানের পক্ষে ছিলেন এবং ১৯৮০-এর দশকে ১৯৮৮ সাল পর্যন্ত কুর্দি বিচ্ছিন্নতাবাদীদের বিরুদ্ধে তত্পরতা অবধি ইরাকের অভ্যন্তরীণ ঘাঁটি থেকে কুর্দি লড়াইয়ের নেতৃত্ব দিয়েছিলেন।
১৯৯১ সালে তিনি কুর্দিদের স্বাধীনতার জন্য নবীন প্রয়াসকে অনুপ্রাণিত করতে সাহায্য করেছিলেন। তিনি ইরাকি বাথবাদী সরকারের সাথে যুদ্ধবিরতি আলোচনা করেছিলেন যা অনেক কুর্দিদের জীবন বাঁচিয়েছিল এবং ইরাকি কুর্দিস্তানে নিরাপদ আশ্রয় প্রতিষ্ঠার জন্য আমেরিকা যুক্তরাষ্ট্র, যুক্তরাজ্য, ফ্রান্স এবং অন্যান্য দেশের সাথে ঘনিষ্ঠভাবে কাজ করেছিল। ১৯৯২ সালে কুর্দিস্তান আঞ্চলিক সরকার প্রতিষ্ঠিত হয়েছিল।
তালাবানি ইরাকি কুর্দিশ গৃহযুদ্ধের সাথে আলোচনার ভিত্তিতে সমঝোতার পাশাপাশি বর্তমান আঞ্চলিক প্রেক্ষাপটে কুর্দি অধিকারের বৃহত্তর ইস্যুও অনুসরণ করেছিলেন। তিনি অন্যান্য কুর্দি রাজনীতিবিদদের পাশাপাশি ইরাকি বিরোধী দলের অন্য দলগুলির সাথেও নিবিড়ভাবে কাজ করেছিলেন। মাসউদ বারজানির সাথে ঘনিষ্ঠ সমন্বয়ে ইরাক আক্রমণে তালেবানী ও কুর্দিরা মার্কিন নেতৃত্বাধীন কোয়ালিশনের সহযোগী হিসাবে মূল ভূমিকা পালন করেছিল।
সভাপতিত্ব
থাম্ব| জালাল তালাবানি মার্কিন রাষ্ট্রপতি [[বারাক ওবামা|বারাক ওবামার সাথে ইরাকের ক্যাম্প ভিক্টোরি সফরের সময়, ৭ এপ্রিল ২০০৯। ]] থাম্ব| মার্কিন ভাইস প্রেসিডেন্ট [[জো বাইডেন|জো বিডেন এবং প্রধানমন্ত্রী নূরী আল-মালিকি, ২০১১ সালের মধ্যে তালাবানি ]] ২২ এপ্রিল ২০০৬-এ, তালাবানি ইরাকের রাষ্ট্রপতি হিসাবে তার দ্বিতীয় মেয়াদ শুরু করেছিলেন, দেশের নতুন সংবিধানের অধীনে নির্বাচিত প্রথম রাষ্ট্রপতি হন। তার অফিস ইরাকের প্রেসিডেন্সি কাউন্সিলের অংশ ছিল। ২০০৬ সালে মোস্তফা পদত্যাগ না করে এবং গোরান নামে একটি বিরোধী দল গঠন না করা পর্যন্ত নাওশিরওয়ান মোস্তফা তালাবানির ডেপুটি ছিলেন।
ব্যক্তিগত জীবন
তালাবনির বিয়ে হয়েছিল ইব্রাহিম আহমেদের মেয়ে হিরো ইব্রাহিম আহমেদের সাথে । বাফেল ও কুবাদ নামে তার দু’জন ছেলে রয়েছে। কুবাদ  কুর্দিস্তান আঞ্চলিক সরকারের আর্বিল বিতর্কিতভাবে ডেপুটি প্রধানমন্ত্রী হন ।
অসুস্থতা ও মৃত্যু
তালাবানি ১৮ ডিসেম্বর ২০১২ সালে হৃদরোগে আক্রান্ত হন এবং বাগদাদে নিবিড় পরিচর্যা কেন্দ্রে তাকে রাখা হয়।  যেখানে তিনি কোমায় রয়েছেন এমন খবর প্রকাশের পরে অবশেষে তার অবস্থা স্থিতিশীল হয়। রাষ্ট্রপতির অফিসিয়াল ওয়েবসাইটে এক বিবৃতিতে বলা হয়েছে যে অবরুদ্ধ ধমনীর (হার্ট ব্লক) জন্য তাকে চিকিৎসা করা হচ্ছে।  ২০ ডিসেম্বর তালেবানীর অবস্থার উন্নতি হয়। চিকিৎসার জন্য জার্মানি ভ্রমণ করার জন্য   ইরাকে তালাবানির মেডিকেল দলের প্রধান  গভর্নর নাজমিদ্দিন করিম  তাকে পরামর্শ দেয়।  ১৯ জুলাই ২০১৪-তে, জালাল তালাবানি ১৮ মাসেরও বেশি সময় চিকিৎসা শেষে ইরাকে ফিরে আসেন। রাজনীতি থেকে তার অনুপস্থিতির কারণে, তার অসুস্থতার ফলস্বরূপ তার রাজনৈতিক দল পিইউকে উত্তরাধিকার সংকটে ডুবে যায়।
জালাল তালাবানি ২০১৭ সালে তার স্ট্রোকের জটিলতার কারণে জার্মানিয়ের বার্লিনে ৮৩ বছর বয়সে একটি সেরিব্রাল হেমোরেজ হয়ে মারা যান। ছরের পর বছর ধরে তার কুর্দি প্রতিদ্বন্দ্বী কুর্দিস্তান আঞ্চলিক সরকারের রাষ্ট্রপতি মাসুদ বারজানি, তালাবানির স্মরণে ইরাকি কুর্দিস্তানে সাত দিনের শোকের ঘোষণা দিয়েছেন। ইরাকি প্রধানমন্ত্রী হায়দার আল-আবাদিও দেশে তিন দিনের শোক ঘোষণা করেছিলেন। তার রাষ্ট্রীয় জানাজা ৬ অক্টোবর ২০১৭ এ অনুষ্ঠিত হয়েছিল। কয়েক মিলিয়ন মানুষের উপস্থিতিতে শহর জুড়ে শোকের পরিবেশ তৈরি হয় এবং বিশ্বজুড়ে স্মরণসভা অনুষ্ঠিত হয়।
অবিভক্ত রংপুর জেলা
ব্রিটিশ রংপুর বা অবিভক্ত রংপুর বা বৃহত্তর রংপুর ছিলো ব্রিটিশ ভারতের একটি জেলা যা, বেঙ্গল প্রেসিডেন্সিতে অবস্থিত ছিলো। ১৯৪৭ সালে দেশ ভাগের পর ব্রিটিশদের আদলেই রংপুর জেলা গঠন করা হয়। কিন্তু বাংলাদেশ প্রতিষ্ঠার পর ১৯৮৪ সালে জেলা পুনর্বিন্যাসের ফলে বৃহত্তর রংপুর জেলা বিভক্ত হয়ে রংপুর, কুড়িগ্রাম, লালমনিরহাট, নীলফামারী ও গাইবান্ধা জেলা স্থাপিত হয়।
thumbnail|right|১৯৪৭ সালে দেশ ভাগের পর অবিভক্ত রংপুর
দেওয়ানী লাভের ফলে রংপুর এলাকা কোম্পানি শাসনভূক্ত হয়। এ অঞ্চলের বিস্তৃতি ছিল (১) রংপুরের ফৌজদারী এলাকা (২) রাজশাহী জমিদারির স্বরুপপুর, বাজুয়া, বাহারবন্দ, ভিতরবন্দ, পশ্চিম গারো পাহাড় এলাকার পরগনাসমূহ এবং (৩) ইন্দ্রাকপুর জমিদারি।
রংপুর জেলায় ১২ই আগষ্ট ১৭৬৫ সালে রেভিনিউ কালেক্টর, ১৭৭২ সালে সুপারভাইজার, ১৭৮১ সালে সিভিল জজ এবং ২৭শে জুন ১৭৮৭ সালে ম্যাজিস্ট্রেট নিয়োগ করা হয়। ১৮১৭ সালে রংপুর বিহার এবং বেনারসের কমিশনারের অধীনে ন্যস্ত হয় এবং ১৮১৯ সালে পুনরায় বোর্ড অব রেভিনিউ কলকাতার অধীন করা হয়।
বৃটিশকালে বাহের দেশ রংপুর প্রদেশের ন্যায় একটি জেলা ছিল। রংপুরের থানাগুলো ভেঙ্গে ভারত বাংলাদেশ মিলে অনেকগুলো জেলার সৃষ্টি হয়েছে । রংপুর ভেঙ্গে প্রথম ১৮২৬ সালে পৃথক গোয়ালপাড়া জেলা হয়, গোয়ালপাড়া থেকে আবার বঙ্গাইগাঁও, ধুবড়ী, দক্ষিণ শালমারা-মানকাচর, কোকড়াঝাড় জেলা সৃষ্টি হয় । ১৮৬৯ সালে রংপুর থেকে জলপাইগুড়ি জেলা। জলপাইগুড়ি ভেঙ্গে আলিপুরদুয়ার জেলা । ১৯৪৭ সালের আগে পঞ্চগড় জেলা জলপাইগুড়ি জেলার অধীনে ছিল পরে তা দিনাজপুর জেলার ঠাকুরগাঁও মহকুমার অধীনে দেয়া হয় ।
রংপুরের কিছু থানা প্রতিবেশি জেলার সাথে সংযুক্ত হয়েছে এরকম কয়েকটি হল হাবড়া ( বর্তমান পার্বতীপুর), মলোঙ্গা, বাগদুয়ার দিনাজপুর জেলায়। ক্ষেতলাল বগুড়া জেলায় ( বর্তমান জয়পুরহাট জেলা), দেওয়ানগঞ্জ ময়মনসিংহ জেলায় (বর্তমান জামালপুর জেলা) ।
১৮৫৭ সালে ভবানীগঞ্জ থানা হতে সুন্দরগঞ্জ থানা সৃজন করা হয় এবং ভবানীগঞ্জকে গাইবান্ধায় যুক্ত করা হয়। ১৮৮৫ সালে উলিপুর এবং নাগেশ্বরী থানার অংশ বিশেষ নিয়ে কুঁড়িগ্রাম থানা গঠন করে ইহাকে কুঁড়িগ্রাম মহকুমা সদর দপ্তর করা হয় এবং বাগডোগরায় পৃথক আরেকটি মহকুমা স্থাপন করা হয়। ১৯শে আগষ্ট বাগডোগরা হতে মহকুমা সদর নীলফামারীতে স্থানান্তরিত হয়। ১৯০৩ সালে গোবিন্দগঞ্জ থানা বিভক্ত করে গোবিন্দগঞ্জ ও সাঘাটা থানা গঠন করা হয়। কোতয়ালী বা রংপুর থানা ১৮৭৫ সালে প্রথমে মাহিগঞ্জ এলাকায় (পুরাতন রংপুর) স্থাপিত হয়। ১৯১৬-১৯১৮ সালের মধ্যে কোতয়ালী থানা ভাগ করে গংগাচড়া থানা সৃজন করা হয়। ১৯১৮ সালে মাহিগঞ্জ থানা বিলুপ্ত করে পীরগাছা এবং কাউনিয়া নামক দুইটি পৃথক থানা গঠন করা হয়। কুমারগঞ্জ থানার নাম পরিবর্তন করে বদরগঞ্জ রাখা হয়। তিস্তা নদীর পশ্চিমাঞ্চল জলঢাকা হিসেবে নামকরণ হয়। ১৯১৩ সালে কালিগঞ্জ ও হাতিবান্ধা থানা গঠিত হয় এবং ১৯১৪ সালে ডিমলা থানা বিভক্ত হয়ে কিশোরগঞ্জ ও ডিমলা থানা স্থাপিত হয়। ১৯১৪ সালে লালমনিরহাট থানা বিভক্ত হয়ে লালমনিরহাট ও ফুলবাড়ী থানা এবং উলিপুর ও চিলমারী থানা বিভক্ত করে উলিপুর, রৌমারী ও চিলমারী থানা গঠিত হয়। ১৯১৪ সালে গাইবান্ধা বিভক্ত করে গাইবান্ধা ও ফুলছড়ি থানা এবং ১৯১৫ সালে নাগেশ্বরী থানা বিভক্ত করে নাগেশ্বরী ও ভুরুংগামারী থানা গঠিত হয়। ১৯১৯ সালে গোবিন্দগঞ্জ পুনরায় বিভক্ত করে গোবিন্দগঞ্জ ও পলাশবাড়ী থানা গঠন করা হয়। বর্তমানে বৃহত্তর এই জেলা ৫টি জেলায় বিভক্ত হয়ে রংপুর বিভাগের সিংহভাগ এলাকা দখল করে আছে।
তথ্যসূত্র
২) রংপুর জেলার পটভুমি (সরকারি ওয়েবসাইট)
৩) জলপাইগুড়ির ইতিহাস, লেখক- ঊমেশ শর্মা
৪) আনন্দবাজার পত্রিকার প্রতিবেদন
৫) রংপুরের ইতিহাস, লেখক- ডঃ মুহম্মদ মনিরুজ্জামান
৬) কলোনিয়াল গোয়ালপাড়া, লেখক- সংঘমিত্র মিশ্র
৭) ইস্টার্ন ইন্ডিয়া- ভলাম ৫(৫)- এম মারটিন
৮) ফাইনাল রিপোর্ট অফ দ্যা রংপুর সারভে এন্ড সেটেলমেন্ট অপেরাসন-হারটলি, আরথার কল্টন
৯) জলপাইগুড়ি ডিস্ট্রিক্ট গেজেটিয়ার- গ্রোনিং, জন এফ
১০) রংপুর ডিস্ট্রিক্ট গেজেটিয়ার- ডিজিটাল লাইব্রেরী ইন্ডিয়া
২০০৮ গ্রীষ্মকালীন অলিম্পিকে মল্লক্রীড়া – মহিলাদের ১৫০০ মিটার
যোগ্যতানির্ণায়ক মাপকাঠি ছিল ৪:০৭.০০সেকেন্ড (A মান) এবং ৪:০৮.০০সেকেন্ড (B মান)।
প্রতিযোগিতা শুরুর আগেই ৩১শে জুলাই ২০০৮-এ রুশ ডোপিং কেলেঙ্কারি সামনে আসে। রুশ দলের তিন জন প্রতিযোগীই, যথাক্রমে, য়ুলিয়া ফোমেঙ্কো, তাতিয়ানা তোমাশোভা ও য়েলেনা সোবোলেভা ডোপ পরীক্ষায় ধরা পরে প্রতিযোগিতা থেকে নির্বাসিত হন। এঁরা প্রত্যেকেই পদকের দাবিদার ছিলেন।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
রাউন্ড ১
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) তিনজনকে নিয়ে ফাইনাল অনুষ্ঠিত হয়।
সুকৃতি কক্কর
সুকৃতি কক্কর (জন্ম: ৮ মে ১৯৯৫) হলেন একজন ভারতীয় সঙ্গীতশিল্পী, তিনি ভারতের নতুন দিল্লিতে জন্মগ্রহণ করেছিলেন। ইয়ো ইয়ো হানি সিং সমন্বয়ে মীত ভ্রাতৃদ্বয় দ্বারা কম্পোজকৃত বস চলচ্চিত্রের শিরোনাম সঙ্গীত রেকর্ড করার পর কক্কর জনপ্রিয় হয়ে ওঠেছিলেন। তারপর থেকে তিনি অনেকগুলো গান গেয়েছেন, বিশেষ করে, কাপুর অ্যান্ড সন্স চলচ্চিত্রের "কার গেয়ি ছুল" গানটি ব্যপক জনপ্রিয়তা পেয়েছিল। তিনি তার যমজ বোন প্রকৃতি কক্করের সাথে "সুধার যা", "মাফিয়া", "কেহন্দি হাঁ কেহন্দি না", "হাম তুম", "সোনা লাগদা" ও "মজনু" সহ বিভিন্ন মিউজিক ভিডিও প্রকাশ করেছেন।
সিকিম সরকার
সিকিম সরকার হচ্ছে ভারতের সিকিম রাজ্য তথা এর অন্তর্ভুক্ত চারটি জেলার সর্বোচ্চ শাসনতান্ত্রিক কর্তৃপক্ষ। এটি সিকিম রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। সিকিম সরকার একজন রাজ্যপালের নেতৃত্বে নির্বাহী বিভাগ, সিকিম উচ্চ ন্যায়ালয়ের প্রধান বিচারপতির নেতৃত্বে একটি বিচার বিভাগ এবং সিকিম বিধানসভা নামে একটি বিধানসভা নিয়ে গঠিত।
ভারতের অন্যান্য রাজ্যের মতো সিকিম রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে সিকিমের প্রশাসনিক কার্যক্রম পরিচালিত হয়ে থাকে। গ্যাংটক হচ্ছে সিকিমের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত। সিকিম উচ্চ ন্যায়ালয় (সিকিম হাইকোর্ট) গ্যাংটকে অবস্থিত যা রাজ্য সরকারের বিচার বিভাগীয় প্রধান। মণিপুর উচ্চ ন্যায়ালয় রাজ্যে উদ্ভূত মামলার ক্ষেত্রে এখতিয়ার এবং ক্ষমতা প্রয়োগ করে।
সিকিমের বর্তমান বিধানসভাটি এককক্ষবিশিষ্ট। সিকিম বিধানসভা মোট ৩২জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।
২০১৪ কমনওয়েলথ গেমসে বাংলাদেশ
২০১৪ কমনওয়েলথ গেমসে বাংলাদেশ অংশগ্রহণ করে। স্কটল্যান্ডের গ্লাসগোতে অনুষ্ঠিত বিংশতিতম কমনওয়েলথ গেমসের প্রতিযোগিতায় বাংলাদেশ অলিম্পিক সংস্থা ১০টি ক্রীড়ায় ৩০জন প্রতিযোগীকে প্রেরণ করে। তন্মধ্যে বন্দুক চালনায় আটজন, ভারোত্তোলনে চারজন, সাইক্লিং, টেবিল টেনিস ও বক্সিংয়ে তিনজন করে, অ্যাথলেটিকস, ব্যাডমিন্টন, সুইমিং ও কুস্তিতে ২জন করে এবং জিমন্যাসটিকসে একজন প্রতিযোগী প্রতিদ্বন্দ্বিতা করেন।
টেবিল টেনিস
Qualification Legend: Q=Main Bracket (medal); qB=Consolation Bracket (non-medal)
২০২২ কানাডা ক্রিকেট বিশ্বকাপ চ্যালেঞ্জ লিগ এ
২০২২ কানাডা ক্রিকেট বিশ্বকাপ চ্যালেঞ্জ লিগ এ হচ্ছে ২০২২ এর জুলাই এবং আগস্টে কানাডায় অনুষ্ঠিত হতে নির্ধারিত রয়েছে।> এটি হবে ২০১৯-২২ আইসিসি ক্রিকেট বিশ্বকাপ চ্যালেঞ্জ লিগ প্রতিযোগিতার দ্বিতীয় রাউন্ড, যে প্রতিযোগিতাটিকে তৈরী করা হয়েছে ২০২৩ ক্রিকেট বিশ্বকাপ প্রতিযোগিতায় খেলার যোগ্যতা অর্জনের একটি ধাপের অংশ হিসাবে।
কালাপাহাড়
ধর্মান্তর
তার আসল নাম রাজীবলোচন রায় মতান্তরে কালাচাঁদ রায় (বা রায় ভাদুড়ী বা রাজচন্দ্র বা রাজকৃষ্ণ বা রাজনারায়ণ ),ডাকনাম রাজু। তিনি বারেন্দ্র ব্রাহ্মণ পরিবারের সন্তান ছিলেন,পিতার নাম ছিল নয়ানচাঁদ রায় (ইনি গৌড় বাদশাহের ফৌজদার ছিলেন)। নিয়মিত বিষ্ণু পূজা করতেন। নবাব সুলায়মান খান কররানীর কন্যা দুলারি বিবি তার প্রণয়ে পড়লে ইসলাম ধর্ম অনুসারে সুলায়মানের কন্যার পাণিগ্রহণ করেন এবং সুলায়মানের প্রধান সেনাপতির পদ অলংকৃত করেন, মুসলমান কন্যা বিবাহের সুবাদে বর্ণবাদী হিন্দু সমাজ তাকে ঘৃণাভরে প্রত্যাখ্যান করে। আর সেই কারণে প্রতিশোধস্পৃহায় অন্ধ হয়ে তিনি ইসলাম ধর্ম গ্রহণ করে 'মহম্মদ ফর্ম্মুলি' নাম ধারণ করেন।  আর তখন থেকেই কালাপাহাড় নামে পরিচিত হন। ১৫৬৮ সালে তিনি পুরীর শ্রী শ্রী জগন্ননাথ ধাম  আক্রমণ করেন এবং মন্দির ও বিগ্রহের প্রচুর ক্ষতিসাধন করেন।
কালাপাহাড়ের সমরাভিযান
১৫৬৪-৬৫ খ্রিষ্টাব্দে আকবর বাদশাহের সঙ্গে সন্ধি স্থাপন করে উড়িষ্যার রাজা হরিচন্দন মুকুন্দদেব গৌড় আক্রমণ করে গঙ্গার তীরে অবস্থিত সাতগাঁও বন্দর অধিকার করে নেন। পরে আকবর যখন মেবারের শিশোদীয় রাজাদের সঙ্গে দীর্ঘকাল যুদ্ধে ব্যস্ত ছিলেন, সেই অবসরে সুলায়মান খান কররানী উড়িষ্যা আক্রমণ করেন। মুকুন্দদেব কোটসামা দুর্গে আশ্রয় গ্রহণ করলে সুলায়মান কালাপাহাড়ের অধীনে ময়ূরভঞ্জের অরণ্যসংকুল পথে উড়িষ্যা আক্রমণ করতে সৈন্য পাঠান। এইসময় মুকুন্দদেব তারই এক বিদ্রোহী সামন্তের হাতে নিহত হন; এর ফলে ওই বিদ্রোহী সামন্ত এবং রঘুভঞ্জ ছোটরায় উড়িষ্যার সিংহাসন দখল করার চেষ্টা করেছিলেন, কিন্তু উভয়েই কালাপাহাড় কর্তৃক পরাজিত ও নিহত হয়েছিলেন। কোচরাজ নরনারায়ণ, সুলায়মান খান কররানীর রাজত্বকালে গৌড় রাজ্য আক্রমণ করেছিলেন কিন্তু কালাপাহাড় একাধারে রাজা নরনারায়ণের ভাই এবং সেনাপতি শুক্লধ্বজকে পরাজিত করে আসামের তেজপুর পর্যন্ত অধিকার করে নিয়েছিলেন। এইসময়ে কামাখ্যা ও হাজোর প্রাচীন মন্দিরগুলিতে কালাপাহাড় নির্বিচারে ধ্বংসকাণ্ড চালিয়েছিলেন। মোগল সম্রাট আকবরের বিরুদ্ধে কালাপাহাড় আমৃত্যু সংগ্রাম করে গেছেন। বঙ্গদেশ ও বিহারে আকবরের বিরুদ্ধে যে বিদ্রোহ হয় কালাপাহাড় তাতে যোগদান করেন এবং অনুমান করা হয় তিনি এই যুদ্ধে নিহত হন (এপ্রিল ১৫৮৩ খ্রিষ্টাব্দ) ।
মন্দির ধ্বংসকারী কালাপাহাড়
কালাপাহাড় উড়িষ্যার বালেশ্বরের গোপীনাথ মন্দির, ভুবনেশ্বরের কাছে কোনার্ক মন্দির, মেদিনীপুর, ময়ুরভঞ্জ, কটক ও পুরীর আরো কিছু মন্দিরে ধ্বংসাত্মক কার্যকলাপ চালান। কালাপাহাড়ের মন্দির আক্রমণের প্রক্রিয়াটি একটু অভিনব ছিল। তিনি গরুর চামড়ার বিশাল আকৃতির ঢোল আর পিতলের বড় বড় ঘণ্টা মন্দিরের ভেতরে ক্রমাগত বাজিয়ে তীব্র অনুরণন তৈরি করার ব্যবস্থা করেছিলেন। সেই অনুরণনের তীব্রতায় প্রতিমাদের হাতগুলো খসে পড়ত। এতে উপস্থিত লোকজন হতভম্ব হয়ে পড়লে প্রতিমা উপড়ে ফেলা হত। কালাপাহাড় মন্দির সমূলে ধ্বংস করার চেয়ে প্রতিমা ধ্বংস ও লুটপাটে বেশি আগ্রহী ছিলেন। মন্দির আক্রমণের শেষ পর্যায়ে কালাপাহাড় সম্বলপুরের মা সম্বলেশ্বরীর মন্দিরে আক্রমণ করতে সম্বলপুরের উপকণ্ঠে মহানদীর তীরে দুর্গাপালীতে উপস্থিত হন। একজন নারী গোয়ালিনীর ছদ্মবেশে কালাপাহাড়ের ছাউনিতে উপস্থিত হন। তিনি সৈন্যদের মধ্যে বিষ মিশ্রিত দুধ, দই, ছানা, বিক্রি করেন। পরদিন সকালে খাদ্যের বিষক্রিয়ায় কালাপাহাড় সহ বেশির ভাগ সৈন্য আক্রান্ত হয়ে মারা গেলে অবশিষ্ট সৈন্য পালিয়ে যায়,মনে করা হয় দেবী সম্বলেস্বরী গোয়ালিনি ছদ্মবেশ নিয়ে এসেছিলেন।                                              মন্দির ধ্বংসের ঘটনা উড়িষ্যা ও মেদিনীপুরেই সীমাবদ্ধ ছিল না। কররাণীদের কোচবিহার আক্রমণকালে কালাপাহাড় আসামের কামাখ্যা মন্দিরসহ আরো কিছু মন্দির ধ্বংস করেন। কালাপাহাড় কররাণীদের শেষ শাসক দাউদ খান কররাণীর আমল পর্যন্ত কররাণীদের সেনাপতি ছিলেন এবং মুঘলদের বিরুদ্ধে অভিযানগুলোতে অংশগ্রহণ করেন। ১৫৭৬ খ্রীষ্টাব্দে কররাণীদের পতনের পর কালাপাহাড় সম্ভবত আফগান নেতা মাসুম কাবুলীর দলে যোগ দেন এবং মুঘলদের বিরুদ্ধে যুদ্ধে লিপ্ত থাকেন। সম্ভবত ১৫৮৩ খ্রীষ্টাব্দে মুঘল সেনাপতি খান ই আজমের বিরুদ্ধে যুদ্ধে মাসুম কাবুলী পরাস্ত হলে সেই যুদ্ধে কালাপাহাড়ও নিহত হন।
কালাপাহাড়ের সমাধি
মুঘলদের সঙ্গে যুদ্ধে কালাপাহাড়ের মৃত্যুর পর তাকে উড়িষ্যার সম্বলপুরে মহানদীর তীরে সমাধিস্থ করা হয়। সম্বলেশ্বর কলেজ বিল্ডিং-এর গায়ে অসংখ্য সমাধি দেখে অনুমান করা হয় এগুলি কালাপাহাড়ের সহযোদ্ধাদের;
প্রসার ভারতী
ড.এ সূর্যপ্রকাশ ২০২০ খ্রিস্টাব্দের ফেব্রুয়ারিতে দ্বিতীয়বারের প্রসার ভারতীর পর্ষদের চেয়ারম্যান হিসাবের সময়কাল পূরণ করার পর পদটি রিক্ত হয়। তিনি ডাঃ মৃণাল পান্ডের স্থলাভিষিক্ত হন। ২০১৬ খ্রিস্টাব্দের নভেম্বরে জহর সরকার মুখ্য কার্যকরী আধিকারিকের পদে অব্যহতি পেলে শশীশেখর ভেমপতি মুখ্য কার্যকরী আধিকারিকের পদে স্থলাভিষিক্ত হন
২০২১ খ্রিস্টাব্দের রয়টার ইন্সটিটিউটের ডিজিটাল রিপোর্ট অনুযায়ী ডিডি নিউজ এবং অল ইন্ডিয়া রেডিওর সংবাদ ভারতে সবচেয়ে নির্ভরযোগ্য ব্র্যান্ড। ।
প্রেক্ষাপট
১৯৪৮ খ্রিস্টাব্দের ১৫ই মার্চ তৎকালীন ভারতের প্রধানমন্ত্রী জওহরলাল নেহরু গণপরিষদে ব্রিটিশ ব্রডকাস্টিং কর্পোরেশন (বি বি সি)-এর ধাঁচে ভবিষ্যতে আকাশবাণীর স্বশাসিত সংস্থায় উন্নীত হওয়ার কথা ঘোষণা করেছিলেন। কারণ গণতান্ত্রিক দেশে গণপ্রচার মাধ্যমগুলি রাজনৈতিক দলমত-নিরপেক্ষ হওয়াই কাম্য। স্বাধীন নিরপেক্ষ জনমত গঠন আদর্শ গণতন্ত্রের হাতিয়ার। কিন্তু তা বাস্তবায়িত হয়নি স্বাধীনতার কয়েক দশক পরেও। ষাটের দশকে গণদাবির চাপে 'চন্দ কমিটি' গঠিত হয়। সরকারি ঔদাসীন্যে কমিটির স্বশাসনের সুপারিশের অপমৃত্যু হয়। স্বল্প সময়ের বিরুদ্ধ জমানায়  'ভার্গিজ কমিটি' গঠিত হলেও শেষে তারও পরিসমাপ্তি ঘটে। অবশেষে ১৯৮৯ খ্রিস্টাব্দে পালাবদলে ভি পি সিং-এর প্রধানমন্ত্রীত্বে রাষ্ট্রীয় মোর্চা ক্ষমতাসীন হলে, তাদের ইস্তাহারের প্রতিশ্রুতি রূপায়ণে তৎকালীন তথ্য ও বেতার মন্ত্রী পি উপেন্দ্র ১৯৯০ খ্রিস্টাব্দের ৩০শে আগস্ট লোকসভায় পেশ করেন প্রসার ভারতী বিল। কিছু সংশোধনীসহ বিলটি লোকসভার অনুমোদন লাভ করে ৭ই সেপ্টেম্বর।
আইন
প্রসার ভারতী নামে একটি বিধিবদ্ধ সম্প্রচার সংস্থা গড়তে এবং বোর্ড অব গভর্নরস্-এর সদস্য নির্বাচন, কার্যপ্রণালী এবং ক্ষমতা ইত্যাদি নির্ধারণে দ্য প্রসার ভারতী অ্যাক্ট প্রণয়ন করা হয়। আইনটি দূরদর্শন ও আকাশবাণী উভয়কেই সরকারের নিয়ন্ত্রণ মুক্ত করে স্বশাসিত সংস্থার মর্যাদা প্রদান করে। লোকসভায় সংশ্লিষ্ট বিলটি পাশ হওয়ার পর ১৯৯০ খ্রিস্টাব্দের ১২ই সেপ্টেম্বর ভারতের রাষ্ট্রপতির সম্মতি লাভের পর আইনে পরিণত হয়। লোকসভায় সর্বসম্মতিতে পাশ হওয়ার পর ১৯৯৭ খ্রিস্টাব্দের নভেম্বর আইনটি কার্যকরী করা হয়। প্রসার ভারতী আইন বলে অল ইন্ডিয়া রেডিও ও দূরদর্শনের সমস্ত সম্পত্তি, বিষয়-আশয় ,ঋণ দায়-দায়িত্ব, বকেয়া অর্থ প্রদান এবং সেই সাথে মামলা এবং অন্যান্য আইনি প্রক্রিয়া প্রসার ভারতীর উপর বর্তায়।।
বোর্ড
সার ভারতীর পরিচালন দায়িত্বে আছেন বোর্ড অব গভর্নরস, যার সদস্য সংখ্যা পনেরো। যারা বোর্ডে থাকবেন তারা হলেন-
ভারতের রাষ্ট্রপতি পদাধিকারবলে, মনোনীত ও নির্বাচিত সদস্য ছাড়া অবশিষ্ট চেয়ারম্যান এবং অন্য সদস্যদের নিযুক্ত করেন। বোর্ডের মিটিং প্রতি বৎসর তিনি মাসে একবার অনুষ্ঠিত হয়।
ত্রিপদী (দ্ব্যর্থতা নিরসন)
ভাষাবিজ্ঞান
ভাষাবিজ্ঞানের পরিভাষায় ত্রিপদী বলতে একটি স্থায়ী এক্সপ্রেশনকে বোঝায় যা তিনটি পদ নিয়ে গঠিত। যেমন ইংরেজি ভাষাতে "lights, camera, action" এবং "signed, sealed, delivered" পদগুচ্ছগুলি ত্রিপদীর উদাহরণ। এগুলিতে তিনটি পদ মিলে একটি নির্দিষ্ট অর্থবিশিষ্ট ভাষিক একক গঠন করেছে।
মনিরুল ইসলাম (দ্ব্যর্থতা নিরসন)
মনিরুল ইসলাম দ্বারা বোঝানো যেতে পারেঃ
২০১২ গ্রীষ্মকালীন অলিম্পিকে ভারত
ভারত লন্ডনে আয়োজিত ২০১২ গ্রীষ্মকালীন অলিম্পিকে ২৭শে জুলাই থেকে ১২ই আগস্ট, ২০১২ পর্যন্ত অংশ নিয়েছিল। এখনও পর্যন্ত অলিম্পিক গেমসের ইতিহাসে এইবারেই ভারতের সর্বাধিক প্রতিযোগী অংশ নেন। মোট ৮৩ জন ক্রীড়াবিদ যার মধ্যে ৬০ জন পুরুষ এবং ২৩ জন মহিলা-মোট ১৩ টি খেলায় অংশ নিয়েছিলেন। পুরুষদের ফিল্ড হকিই ছিল একমাত্র দল ভিত্তিক খেলা যেখানে এই অলিম্পিক গেমসে ভারতের প্রতিনিধিত্ব ছিল। আন্তর্জাতিক ওয়েললিফ্টিং ফেডারেশন বেইজিংয়ে দেশটির অ্যাথলেটদের জন্য ডোপিং কেলেঙ্কারির কারণে দুই বছর স্থগিতাদেশ জারি করার পরে লন্ডন অলিম্পিকসেই ভারতীয় ভারোত্তোলকরা ফিরে আসার সুযোগ পান।
রাইফেল শ্যুটার এবং অলিম্পিক স্বর্ণপদক প্রাপ্ত অভিনব বিন্দ্রা সহ বেজিং অলিম্পিকের একাধিক সফল ক্রীড়াবিদ এখানে নিজেদের বিভাগের চূড়ান্ত পর্বে যেতে ব্যর্থ হয়েছিল। কুস্তিগীর এবং বেজিং অলিম্পিকে ব্রোঞ্জ পদকপ্রাপ্ত সুশীল কুমার পুরুষদের ফ্রিস্টাইল কুস্তিতে রৌপ্য জিতে আরও একটি পদক দাবি করতে সক্ষম হন। উদ্বোধনী অনুষ্ঠানে ভারতীয় অলিম্পিক অ্যাসোসিয়েশন তাকে দেশের পতাকাবাহক হিসাবেও নিয়োগ করেছিল।
মোট পদক তালিকার ক্ষেত্রে এটি ভারতের সবচেয়ে সফল অলিম্পিক ছিল। এখানে ভারত মোট ৬টি পদক (২ টি রৌপ্য এবং ৪ টি ব্রোঞ্জ) জিতেছে,যা আগের রেকর্ডের ( ২০০৮ বেইজিং অলিম্পিকে তিনটি পদক) দ্বিগুণ। শুটিং এবং কুস্তিতে দুটি করে পদক জিতেছিল ভারত। এই প্রথম দুই মহিলা ক্রীড়াবিদ অলিম্পিক পদক জেতেন এবং দেশের জন্যে ঐতিহাসিক মাইলফলক স্থাপন করেন। ব্যাডমিন্টন খেলোয়াড় এবং বিশ্ব জুনিয়র চ্যাম্পিয়ন সাইনা নেহওয়াল মহিলা একক অলিম্পিক ব্রোঞ্জ পদক জেতেন। অন্যদিকে, মেরি কম সেমিফাইনাল ম্যাচে গ্রেট ব্রিটেনের নিকোলা অ্যাডামসের কাছে হেরে গেলেও প্রথমবারের মহিলা ফ্লাইওয়েট ইভেন্টে ব্রোঞ্জ জয় করেন।
মালিনী
থাম্ব|মালিনী-রবীন্দ্রনাথ ঠাকুর মালিনী হল ১৮৯৬ খ্রীস্টাব্দে প্রকাশিত একটি বাংলা কাব্যনাট্য। এটির রচয়িতা হলেন রবীন্দ্রনাথ ঠাকুর।  তিনি বৌদ্ধ সাহিত্যের উপাদান নিয়ে নাটকটি রচনা করেন।
আই সি ইউ (চলচ্চিত্র)
আই সি ইউ (I See You) এটি ২০০৬ সালে মুক্তিপ্রাপ্ত একটি বলিউড চলচ্চিত্র। ছবিটি পরিচালনা করেছেন বিবেক আগরওয়াল এবং যৌথভাবে প্রযোজনা করেছেন মেহর জেসিয়া ও অভিনেতা অর্জুন রামপাল। ছবির প্রধান দুটি চরিত্রে অভিনয় করেছেন অর্জুন রামপাল ও বিপাশা আগরওয়াল। এছাড়াও ঋত্বিক রোশন ও শাহরুখ খান এর রয়েছে বিশেষ উপস্থিতি. ছবিটির শুটিং হয়েছে লন্ডন।
সানশো
সানশো একটি চীনা আত্মরক্ষা পদ্ধতি এবং যুদ্ধ ক্রীড়া। সানশো চীনা সামরিক বাহিনী দ্বারা উন্নতি লাভ করেছে যা ঐতিহ্যগত কুংফু ও আধুনিক যুদ্ধ গবেষণার উপর ভিত্তি করে প্রতিষ্ঠিত একটি মার্শাল আর্ট। এটিতে ঘুষি, লাথি, রেসলিং এমনকি কনুই এবং হাঁটুর মারও অন্তর্ভুক্ত।
হানা হাজ্জার
হানা হাজ্জার (هناء حجار) হলেন আরব নিউজের একজন চিত্রশিল্পী ও রাজনৈনিক ব্যঙ্গ কার্টুনিস্ট। তিনি সেই নয় জন শিশুর মধ্যে কনিষ্ঠ, যারা রাজনৈতিক ব্যঙ্গ চিত্র আঁকতে শুরু করেছিলেন মাত্র ১২ বছর বয়সে। তার প্রথমিক কার্টুন গুলো জুরে থাকত ফিলিস্তিনের যুদ্ধ ও তা বন্ধের আহবান। হাজ্জার হলেন সেই কতিপয় নারীর একজন যারা কাজ করে আরব নিউজ এর জন্য এবং সৌদি আরবের একমাত্র রাজনৈতিক ব্যঙ্গ কার্টুনিস। তার ব্যঙ্গচিত্র গুলো বিভিন্ন গুনে গুনান্বিত। তার সমালোচনার মধ্যে খুব নিপুন ভাবে উঠে আসে রাজনৈতিক ও সামাজিক নৈরাজ্য। এর সাথে লিঙ্গবৈষম্য,রাজনীতি, ও অর্থনীতি। সমাজ থেকে যখন তার কার্টুনকে বুঝতে চেষ্টা করা হয় তখন তিনি  আরো যত্নশীল ও দায়িত্ববোধ নিয়ে কাজে মনোযোগ দেন। আর তিনি তার কাজের ধারাবাহিকতা অব্যহত রাখেন।
আব্দুল লতিফ বিশ্বাস (পাকিস্তানের রাজনীতিবিদ)
আব্দুল লতিফ বিশ্বাস পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
রাজনৈতিক জীবন
আব্দুল লতিফ বিশ্বাস পাকিস্তানের গণপরিষদের সদস্য ছিলেন।
আসিফ মাসুদ
সৈয়দ আসিফ মাসুদ শাহ (آصف مسعود; জন্ম: ২৩ জানুয়ারি, ১৯৪৬) তৎকালীন ব্রিটিশ ভারতের পাঞ্জাব প্রদেশের লাহোরে জন্মগ্রহণকারী সাবেক পাকিস্তানি আন্তর্জাতিক ক্রিকেটার।  পাকিস্তান ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৭৭ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন আসিফ মাসুদ।
ঘরোয়া ক্রিকেট
লাহোরের ইসলামিয়া কলেজে পড়াশোনা করেছেন তিনি। ১৯৬৩-৬৪ মৌসুম থেকে ১৯৭৬-৭৭ মৌসুম পর্যন্ত আসিফ মাসুদের প্রথম-শ্রেণীর খেলোয়াড়ী জীবন চলমান ছিল। এ পর্যায়ে লাহোর, পাকিস্তান ইন্টারন্যাশনাল এয়ারলাইন্স ও পাঞ্জাব বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে ১৬ টেস্ট ও ৭টি একদিনের আন্তর্জাতিকে অংশগ্রহণ করার সুযোগ পেয়েছিলেন আসিফ মাসুদ। ২১ ফেব্রুয়ারি, ১৯৬৯ তারিখে লাহোরে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৯৬৮-৬৯ মৌসুমে টেস্ট অভিষেকের পর থেকে পরবর্তী সাত বছর দলের নিয়মিত খেলোয়াড়ে পরিণত হন। ইংল্যান্ড ও অস্ট্রেলিয়ায় দুইবার গমন করেন।
১৯৭১ সালে ইংল্যান্ড গমন করেন। বার্মিংহাম টেস্টে নিজস্ব সেরা খেলা উপহার দেন। ৫/১১১ ও ৪/৪৯ বোলিং পরিসংখ্যান গড়েন তিনি। ফলশ্রুতিতে, ১৯৭১-৭২ মৌসুমে বহিঃবিশ্ব একাদশের সদস্যরূপে মনোনীত হন।
ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে পাকিস্তান দলের অন্যতম সদস্য ছিলেন। ঐ প্রতিযোগিতায় তার দল গ্রুপ পর্ব থেকে বিদায় নেয়। তিনটি খেলার মধ্যে একটিতে অংশ নিয়ে ৭ বল মোকাবেলান্তে একটি চারের মার সহযোগে ৬ রান তুলেছিলেন।
অবসর
১৯৭৭ সালে ক্রিকেট খেলা থেকে অবসর গ্রহণ করেন। যুক্তরাজ্যে বৈবাহিক সম্পর্ক স্থাপন করেন। সেখানে তিনি সফলতম ব্যবসায়ী হিসেবে আবির্ভূত হন। ল্যাঙ্কাশায়ারের বারির তৎকালীন ডাকঘরে প্রথম ভ্রমণ সংস্থা প্রতিষ্ঠা করেন। ব্যক্তিগত জীবনে বিবাহিত তিনি। বর্তমানে তিনি বারিতে স্ব-পরিবারে চার সন্তান নিয়ে বসবাস করছেন।
খেলার ধরন
দীর্ঘদেহী ও মজবুত গড়নের অধিকারী আসিফ মাসুদের ঘন কালো দাঁড়ি নিয়ে খেলায় অগ্রসর হতেন। মাথার চুলও ঝাঁকড়া প্রকৃতির ছিল। মূলতঃ নতুন বল নিয়ে বোলিং আক্রমণ পরিচালনা করতেন। আক্রমণ পরিচালনার লক্ষ্যে দৌঁড়ানোর কৌণিক দিকেরও ভিন্নতা নিয়ে আসতেন এবং বলে সুইং ও সিম আনয়ণে সক্ষমতা দেখাতেন।
শ্রী অরবিন্দ কলেজ
শ্রী অরবিন্দ কলেজ ভারতের দিল্লি বিশ্ববিদ্যালয়ের একটি সংবিধিবদ্ধ কলেজ। এটি ১৯৭২ সালে প্রতিষ্ঠিত হয়েছিল, যা ছিল দার্শনিক, দেশপ্রেমিক-কবি, শ্রী অরবিন্দ এর জন্মশতবর্ষ। কলেজটি দক্ষিণ দিল্লির মালভিয়া নগরে অবস্থিত, যা কুতুব মিনার, শ্রী অরবিন্দ আশ্রম, আইআইটি (দিল্লি), এনসিইআরটি এবং কুতুব ইনস্টিটিউশনের সন্নিকটে অবস্থিত।
কলেজটি দিল্লি বিশ্ববিদ্যালয়ের একটি অংশ।
গণযোগাযোগ
থাম্ব|চিত্র- কানাডার রেডিও গনযোগাযোগ ব্যবস্থা গণ যোগাযোগ (Mass communication) পাঠ্য বিষয়ে মূলতঃ গণমাধ্যমের উপর বিস্তারিতভাবে পাঠ করা হয়। সাধারণত বিশ্ববিদ্যালয়গুলোতে সাংবাদিকতা অনুষদের অন্তর্ভুক্ত বিষয় হিসেবে পঠিত হয়ে থাকে।
সাধারণভাবে গণমাধ্যম পরিবেশিত বার্তা বা সংবাদ পরিচিত বা অপরিচিত অসংখ্য জনগণের মাঝে যে যোগাযোগ ঘটায় তাই গণযোগাযোগ।
সাধারণত গণ যোগাযোগ বলতে কোন গণ যোগাযোগ উৎস দ্বারা মানুষের কাছে কোন প্রকার বার্তা পৌঁছানোকে বোঝায়। বর্তমান বিশ্বে প্রযু্ক্তির ব্যাপক উন্নতি হওয়ায় গণ যোগাযোগ ব্যাপকভাবে বিস্তার লাভ করেছে।
বিজ্ঞাপন
বিজ্ঞাপন, গণযোগাযোগের সাথে সম্পর্কিত, একটি পণ্য বা পরিষেবাকে একটি প্ররোচিত পদ্ধতিতে বিপণন করা হয় যা দর্শকদের পণ্যটি কিনতে বা পরিষেবা ব্যবহার করতে উত্সাহিত করে। যেহেতু বিজ্ঞাপন সাধারণত টেলিভিশনের মতো কোনো না কোনো গণমাধ্যমের মাধ্যমে সঞ্চালিত হয়, তাই বিজ্ঞাপনের প্রভাব এবং পদ্ধতি অধ্যয়ন গণযোগাযোগের অধ্যয়নের সাথে প্রাসঙ্গিক। বিজ্ঞাপন হল অর্থপ্রদত্ত, নৈর্ব্যক্তিক, একটি স্পনসর থেকে প্ররোচিত তথ্যের একমুখী বিপণন। গণযোগাযোগ চ্যানেলের মাধ্যমে, পৃষ্ঠপোষক পণ্য বা ধারণা গ্রহণের প্রচার করে। বিজ্ঞাপনদাতাদের তাদের দর্শকদের কাছে পাঠানো বার্তার সম্পূর্ণ নিয়ন্ত্রণ থাকে।
সাংবাদিকতা
বিকল্প সাংবাদিকতা তাদের বিষয়বস্তু, উৎপাদন বা বিতরণের ক্ষেত্রে প্রতিষ্ঠিত বা প্রভাবশালী ধরনের মিডিয়া থেকে বিচ্যুত হয়। বিকল্প সাংবাদিকতা মূলধারার সাংবাদিকতা হিসাবে একই মিডিয়া আউটলেটগুলিকে ব্যবহার করে, মূলধারা থেকে বাদ পড়াদের স্বার্থের পক্ষে।
নাগরিক সাংবাদিকতা ("পাবলিক জার্নালিজম" নামেও পরিচিত) হল গণতান্ত্রিক প্রক্রিয়ায় সাংবাদিকতাকে একীভূত করার ধারণা। মিডিয়া শুধুমাত্র জনসাধারণকে অবহিত করে না, এটি নাগরিকদের জড়িত করার এবং জনসাধারণের বিতর্ক তৈরি করার দিকেও কাজ করে।
নাগরিক সাংবাদিকতা জনসাধারণের নাগরিকদের সক্রিয়ভাবে সংবাদ এবং তথ্য উৎপাদনের উপর ভিত্তি করে। নাগরিক সাংবাদিকতা প্রায়শই ইন্টারনেটের মাধ্যমে জনসাধারণের দ্বারা সংবাদ বিতরণের সাথে কাজ করে।
সামাজিক যোগাযোগমাধ্যম
সোশ্যাল মিডিয়া, এর আধুনিক ব্যবহারে, মোবাইল ডিভাইস এবং হোম কম্পিউটার উভয়েই ব্যবহৃত প্ল্যাটফর্মগুলিকে বোঝায় যা ব্যবহারকারীদের শব্দ, ছবি, শব্দ এবং ভিডিও ব্যবহারের মাধ্যমে ইন্টারঅ্যাক্ট করতে দেয়। সোশ্যাল মিডিয়ার মধ্যে Facebook এবং Instagram এর মতো জনপ্রিয় সাইটগুলি, সেইসাথে লিঙ্কডইন-এর মতো ব্যবসায়িক নেটওয়ার্কিং-এ সাহায্য করতে পারে এমন সাইটগুলিকে অন্তর্ভুক্ত করে৷ যোগাযোগ এবং জনসম্পর্কের ক্ষেত্রে সোশ্যাল মিডিয়ার ব্যবহার এবং গুরুত্ব বছরের পর বছর ধরে ব্যাপকভাবে বৃদ্ধি পেয়েছে এবং এখন বিজ্ঞাপনগুলির একটি প্রধান বিষয়৷ ব্যাপক দর্শকদের কাছে। অনেক নতুন কোম্পানি এবং ব্যবসার জন্য তরুণদের জন্য সোশ্যাল মিডিয়া বিজ্ঞাপনের উদ্দেশ্যে এবং ব্র্যান্ড বৃদ্ধির একটি হাতিয়ার। সোশ্যাল মিডিয়া কানেক্ট করার এবং টার্গেট করা দর্শকদের কাছে পৌঁছানোর অতিরিক্ত উপায় প্রদান করে।
একাধিক সোশ্যাল-নেটওয়ার্কিং সাইট রয়েছে যেগুলির ব্যক্তিগত সামাজিক জীবন কল্পনা এবং শেয়ার করার ক্ষমতা রয়েছে৷ যদিও প্রথম সোশ্যাল নেটওয়ার্কিং সাইটগুলি বেশ কয়েক বছর আগে তৈরি হয়েছিল, মাইস্পেস এবং ফেসবুক উভয়ের উত্থান আগের সোশ্যাল মিডিয়া সাইটগুলিকে দখল করে নেয় এবং বাতিল করে দেয়। বর্তমানে, Facebook একাধিক ধরনের যোগাযোগের জন্য সবচেয়ে জনপ্রিয় সোশ্যাল মিডিয়া ওয়েবসাইটগুলির মধ্যে একটি। সাধারণত, Facebook ব্যবহার করা হয় আত্মীয়স্বজন এবং বন্ধুদের সাথে যোগাযোগের জন্য এবং যারা আগ্রহ ভাগ করে নেয়।
সোশ্যাল মিডিয়া সম্পর্কের মধ্যে নতুন অসুবিধা চালু করেছে। একটি উপায় এটি ঘটেছে catfishing মাধ্যমে. ক্যাটফিশ শব্দটি এমন একজন ব্যক্তিকে বোঝায় যিনি একটি সামাজিক মিডিয়া প্ল্যাটফর্মে একটি মিথ্যা অনলাইন প্রোফাইল ব্যবহার করেন। সাধারণত, একটি ক্যাটফিশ তাদের তৈরি করা মিথ্যা ব্যক্তিত্বের প্রেমে পড়ার জন্য অন্য অনলাইন প্রোফাইলের সাথে যোগাযোগ করে। এমটিভি রিয়েলিটি শো ক্যাটফিশ: দ্য টিভি শো এই বিষয়টির প্রতি মূলধারার দৃষ্টি আকর্ষণ করেছে। এই পর্বগুলির লক্ষ্য হল সেই সমস্ত লোকদের ট্র্যাক রাখা যারা অনলাইনে এমন কারো সাথে প্রেমে পড়েছেন যার সাথে তারা ইন্টারঅ্যাক্ট করেছেন, কিন্তু কখনও ব্যক্তিগতভাবে দেখা করেননি৷ যেহেতু ক্যাটফিশিং একটি মূলধারার শব্দ হয়ে উঠেছে, মানুষ ভাবছে কীভাবে এবং কেন এটি ঘটতে থাকে। অনুষ্ঠানের হোস্ট নেভ শুলম্যান বলেছেন, "আমি মনে করি মানুষ সবসময় প্রেমে পড়ার দিকে তাকিয়ে থাকবে। মানুষ সবসময় ভালো কিছু পাওয়ার আশা করবে। ভালো বা খারাপের জন্য, সবসময় এমন মানুষ থাকবে যারা দেখতে পারে বা নাও থাকতে পারে। এর সুবিধা নিতে।"
নিখিল ভারত ছাত্র অ্যাসোসিয়েশন
সংগঠন
যদিও সমগ্র ভারতেই আইসা সক্রিয় ভূমিকা পালন করে তবুও ছাত্র রাজনীতিতে এর অস্তিত্ব প্রকট মূলত পশ্চিমবঙ্গ, দিল্লী, বিহার এবং ঝাড়খন্ডে। এছাড়া‌ও অন্যান্য সকল রাজ্যগুলিতেও এর কিছু সাংগঠনিক শক্তি রয়েছে। বিহার, ঝাড়খন্ড ও দিল্লীর সমস্ত বিশ্ববিদ্যালয়গুলি আইসা-র শক্ত ঘাঁটি হিসেবে পরিচিত। অন্যান্য যে কয়েকটি অঞ্চলে এর সামান্য সংগঠন রয়েছে সেগুলি হল, দিল্লি বিশ্ববিদ্যালয় জওহরলাল নেহ‌রু বিশ্ববিদ্যালয়, যাদবপুর বিশ্ববিদ্যালয়, আম্বেদকর বিশ্ববিদ্যালয়, প্রভৃতি। এটি ভারতের তথা সমগ্র বিশ্বের অন্যতম বৃহত্তম বামপন্থী ছাত্র সংগঠন।
গণযোগাযোগ
অডিও মিডিয়া
রেকর্ড করা সঙ্গীত রেকর্ডিং, 1870-এর দশকে বিকশিত, গণ যোগাযোগের প্রথম নন-প্রিন্ট ফর্ম হয়ে ওঠে। 19 শতকের শেষের দিকে টমাস এডিসনের ফোনোগ্রাফের উদ্ভাবন, আলেকজান্ডার গ্রাহাম বেল এবং চার্লস টেন্টারের গ্রাফোফোন এবং দ্য ভিক্টর টকিং মেশিন কোম্পানির গ্রামোফোন ছিল প্রথম প্রতিযোগী গণমাধ্যম ফর্ম যা রেকর্ড করা সঙ্গীতকে জনগণের কাছে নিয়ে আসে। 1950-এর দশকে এলপি (লং প্লে) ভিনাইল রেকর্ডের উদ্ভাবনের সাথে রেকর্ডিং আবার পরিবর্তিত হয়, তারপরে 1965 সালে আটটি ট্র্যাক-টেপ, তারপরে ভিনাইল এবং ক্যাসেট। এডিসন থেকে।